Definitioner. 5 



ved Dannelsen af visse Luftarter, blandt hvilke der findes Ammoniak, 

 en Kvælstofsforbindelse, hvorved det altsaa ses at Dyrelegemerne 

 indeholde en stor Mængde Kvælstof, som er et Grundstof der hos 

 de fleste Planter kun er til Stede i saare ringe Kvantitet. 



Vi kunne i Korthed sammenfatte det Foregaaende saaledes: 

 Der findes 3 Slags karakteristiske Tegn, paa hvilke vi kende Dyret. 

 De ere: 1) Tilstedeværelsen af en rigelig Mængde Kvælstof i de 

 Bestanddele hvoraf dets Legeme er sammensat; 2) Tilstedeværelsen 

 af et Fordøjelsesapparat og Bestræbelsen eller Jagten for at finde 

 Føde; 3) vilkaarlige Bevægelser, Modtagelighed for Indtryk og 

 fremfor Alt Villien, Evne til med Overlæg at søge det Nyttige og 

 Brugbare og unddrage sig det Farlige og Skadelige. Det sidste 

 Kendetegn er naturligvis det vigtigste. 



Koralblomsterne fremvise alle tre Arter af Kendetegn. Skøndt 

 de Bevægelser der foretages af de fri Dele, de tidligere saakaldte 

 Blomsterblade, ere meget smaa, er det øjensynlig at deres Formaal 

 er at hidføre og gribe Næringsmidlerne; man ser at Bladene 

 strække sig ud imod Byttet og lukke sig sammen naar der viser 

 sig Fare. Disse foregivne Blomster ere altsaa Dyr. 



Vi støde imidlertid paa ny Vanskeligheder fra en anden Kant. 

 Der gives en Plante, hvis Navn, som De sikkert kende, betegner 

 dens ejendommelige Egenskaber: den hedder den følsomme Mimose. 

 Den ligner en lille Akasia, hvis Blade, der ere sammensatte af Smaa- 

 blade, brede disse fladt ud for Sollyset (Fig. 3). Dersom man nu 

 rører ved et af Smaabladene, rejser det sig øjeblikkelig i Vejret, 

 det Samme sker med det lige overfor, og Bevægelsen forplanter 

 sig fra de nærmest siddende Smaablade til de fjærnere igennem 

 hele Bladet lige til dets Basis. Hvis Pirringen er tilstrækkelig 

 stærk, sænker hele Bladet sig pludselig ned, og andre Blade i 

 større eller mindre Nærhed af det første følge dets Exempel. 

 Der findes altsaa ogsaa her Bevægelsesevne og Følsomhed. Kan 

 det da tænkes at Mimosen er et Slags Dyr? Vi tage ikke i Be- 

 tænkning at svare benægtende. For det Første er Mimosens 

 kemiske Sammensætning ganske ligesom alle andre Planters, for 

 det Andet er den lige saa lidt som disse i Besiddelse af noget der 



